Оқу ісінің меңгерушісі: Жармуханов А.К

Күні: 25.01.2017

Сынып: 6 «а», «ә»

Пәні: Қазақ тілі

**Сабақтың тақырыбы**: **Өздік етіс**

**Сабақтың мақсаты:**

1. Өздік етіс туралы түсінік беру;
2. Оқушылардың тілін , ойын , сөздік қорын молайту, есте сақтау қабілеттерін дамыту.
3. Оқушыларды ұқыптылыққа, әдемі, таза жазуға баулу.

**Сабақтың түрі:** жаңа тақырып

**Сабақтың көрнекілігі:** суреттер, кеспе қағаз, таблица

**Сабақтың әдісі:** сұрақ – жауап.

**Пәнаралық байланыс:** ана тілі,әдебиет,тарих

**І. Ұйымдастыру кезеңі.**

1.Сәлемдесу.

2.Сыныптың тазалығына көңіл бөлу

3.Сабаққа зейіндерін аудару

**ІІ. Үй тапсырмасын тексеру**. Ойдан бір сөзді септеу

Сұрақ-жауап:

1.Етіс дегеніміз не?

2.Етістер неше топқа бөлінеді? оларды ата

**ІІІ.Жаңа тақырып. Өздік етіс**

Өзіне тән істі, қимылды басқа біреу арқылы істемей , тікелей өзі істейтіндігін я өзі істегендігін білдіретін етістің түрі **өздік етіс** деп аталады.

**Өздік етістің жасалу жолдары:**

1. **-ын:** жу-ын, тағ-ын, жасыр-ын,т.б.
2. -**ін**: ки-ін, көр-ін, сез-ін,т.б.
3. -**н:** (дауыстыдан кейін жалғанады) тара-н, қара-н, ора-н,т.б.

Іс-әрекетті, қимылды (объект) істеуші, орындаушы - өзі (субъект). Өзі жу**ын**ады, өзі ки**ін**еді. өзі тара**н**ады

**ІV. Оқулықпен жұмыс.**

**225-жаттығу Өздік етістерді көшіріп жазып, қосымшаларын дефиспен бөліп көрсетіңдер.**

*сый-ын-а-ды , қасы-н-а-ды , тара-н-а-ды,ас-ын-а-ды, жасыр-ын-ба-с, тарт-ын-шақ, көр-ін-бе-й,*

*ки-ін-бе-й ,көр-ін-ді, түй-ін-дік , тара-н-дық , қара-н-дық,*

**226-жаттығу.** Өздік етіс жұрнағын жалғап , сабақты етістікті салт етістікке айналдырыңдар.

*көрінді, қырынды, сүртіндітаранды,киінді, шешінді, білінді, сәнденді*

**227-жаттығу . Өздік етістерді қатыстырып, сөйлем құрағдар**

*Көрінді, жуынды, таранды, суынды, ізденбеді, күйінді, қуанбады, қаранбады.*

187-жаттығу. Қажетті жұрнақтарды жалғап, берілген сөздерден өздік етіс жасаңдар.

188-жаттығу. Көшіріп жазып, өздік етістің астын сызыңдар, қалай жасалғанын айтыңдар.

**V.Сабақты бекіту**

1.Етіс дегеніміз не? 2.Етістер неше түрге бөлінеді? Оларды ата?

2.Өздік етіс дегеніміз не?

3.Өздік етістің жасалу жолдары қандай? мысалдар келтір

**VІ.Үйге жұмыс.**

228-жаттығу . /189-жаттығу